BIZ ไฟเขียว จ่ายปันผลหุ้น 2:1-เงินสด 0.427 บ. เตรียมย้ายเทรด SET
BIZ ไฟเขียว จ่ายปันผลเป็นหุ้น 2 หุ้นสามัญ ต่อ 1 หุ้นปันผล และเงินสดในอัตราหุ้นละ 0.4277777775 บาท พร้อมย้ายเข้าเทรดตลาด SET
BIZ ไฟเขียว จ่ายปันผลเป็นหุ้น 2 หุ้นสามัญ ต่อ 1 หุ้นปันผล และเงินสดในอัตราหุ้นละ 0.4277777775 บาท พร้อมย้ายเข้าเทรดตลาด SET
18 เม.ย. 2565

นายวุฒิพงษ์ โมฬีชาติ ประธานกรรมการ พร้อมด้วย นายสมพงษ์ ชื่นกิติญานนท์ ประธานเจ้าหน้าที่บริหาร และนายวรวิทย์ สีลภูสิทธิ์ ประธานเจ้าหน้าที่ด้านการเงินและทรัพยากรมนุษย์ รวมทั้งคณะกรรมการ บริษัท บิสซิเนสอะไลเม้นท์ จำกัด (มหาชน) หรือ BIZ ได้มีการถ่ายภาพร่วมกันหลังการประชุมสามัญผู้ถือหุ้นประจำปี 2565
โดยที่ประชุมมีมติเป็นเอกฉันท์อนุมัติจ่ายปันผลเป็นหุ้นในอัตรา 2 หุ้นสามัญเดิมต่อ 1 หุ้นปันผล จำนวนไม่เกิน 200 ล้านหุ้น และจ่ายปันผลเป็นเงินสดในอัตรา 0.4277777775 บาท/หุ้น ซึ่งบริษัทฯ จ่ายเงินปันผลระหว่างกาลไปแล้วหุ้นละ 0.25 บาท รวมทั้งปีจ่ายปันผลเท่ากับ 371,111,111 บาท
ทั้งนี้บริษัทฯ เตรียมย้ายจากตลาดหลักทรัพย์ เอ็ม เอ ไอ (mai) เข้าซื้อขายในตลาดหลักทรัพย์แห่งประเทศไทย (SET) งานดังกล่าวจัดขึ้น ณ ห้อง Conference Hall 1-2 Glowfish อาคารสาธรธานี 2 ชั้น 2 กรุงเทพมหานคร เมื่อเร็ว ๆ นี้